หมูแดง

หมูแดง เป็นอาหารที่ได้จากการย่างเนื้อหมูที่ปรุงรส นิยมใช้เนื้อหมูส่วนสันนอก, สามชั้น, สันคอหรือคอหมู ในประเทศจีนเรียกว่า ชาเชา หรือ ช้าซิ้ว () โดยจะหมักเนื้อหมูกับน้ำผึ้ง, ผงพะโล้, ข้าวแดง, เต้าหู้ยี้, ซีอิ๊ว, ซอสฮอยซิน และอาจผสมเหล้าเชอร์รีหรือเหล้าหวงจิ่ว ก่อนจะนำไปย่าง หมูแดงของจีนใช้เป็นส่วนประกอบในเมนูบะหมี่ ข้าวหรือซาลาเปาหน้าแตก ในฮ่องกงจะขายหมูแดงในร้านซิ้วเหม่ย์ () ร่วมกับไก่หรือห่านย่าง

ในประเทศญี่ปุ่นมีอาหารคล้ายหมูแดงของจีน เรียกว่า ชาชู () เป็นส่วนประกอบในราเม็ง โดยเตรียมจากการทำเนื้อให้เป็นก้อนก่อนจะนำไปตุ๋นที่อุณหภูมิต่ำ ปรุงรสด้วยน้ำผึ้งและซีอิ๊ว

ในประเทศไทย, มาเลเซีย, สิงคโปร์และอินโดนีเซีย นิยมทานหมูแดงในเมนูบะหมี่และข้าวหมูแดง เสิร์ฟพร้อมแตงกวา ต้นหอม ราดด้วยน้ำราดด้านบน บางครั้งทานร่วมกับเป็ดย่างและหมูกรอบ ในประเทศฟิลิปปินส์ ทานหมูแดงเป็นเมนูเรียกว่า อาซาโด () และเป็นไส้ในซาลาเปา

 อ้างอิง 

 แหล่งข้อมูลอื่น 


หมวดหมู่:อาหารจากเนื้อหมู
หมวดหมู่:ติ่มซำ
หมวดหมู่:อาหารกวางตุ้ง
หมวดหมู่:อาหารญี่ปุ่น
หมวดหมู่:อาหารไทย
หมวดหมู่:อาหารเฟรนช์พอลินีเชีย
หมวดหมู่:อาหารมาเลเซีย
หมวดหมู่:อาหารสิงคโปร์
หมวดหมู่:อาหารอินโดนีเซีย
หมวดหมู่:อาหารฮ่องกง
หมวดหมู่:อาหารฮาวาย